ພົນລະເມືອງ 150,000 ຄົນ ໃນອາເມຣິກາໃຕ້ ພາກັນ ຫລົບໜີ ໄພນ້ຳຖ້ວມ
ຝົນລະດູຮ້ອນທີ່ຕົກລົງມາຢ່າງໜັກ ໃນຄອນຫຼວງຂອງປາຣາໄກວ ຫຼາຍທີ່ສຸດ ນຳມາໂດຍ ປາກົດການ El Nino ເຮັດໃຫ້ ພົນລະເມືອງ ປະມານ 90,000 ຄົນ ຍົກຍ້າຍອອກໄປຈາກບ້ານເຮືອນ.
ບັນດາເຈົ້າໜ້າທີ່ກູ້ໄພສຸກເສີນ ກ່າວວ່າ ພວກຄົນຫຼາຍເຖິງ 150,000 ຄົນ ຢູ່ໃນເຂດຊາຍແດນ ຂອງປະເທດ Paraguay Brazil ແລະ Argentina ໄດ້ຫລົບໜີອອກຈາກເຮືອນຊານ ບ້ານຊ່ອງຂອງພວກເຂົາເຈົ້າ ກ່ອນໜ້າ ເກີດໄພນ້ຳຖ້ວມຢ່າງ ຮ້າຍແຮງ ຈາກຝົນລະດູຮ້ອນ ທີ່ຕົກລົງມາຢ່າງໜັກ ຊຶ່ງກ່ຽວພັນ ກັບປາກົດການ ພາວະອາກາດ ທີ່ເອີ້ນວ່າ El Nino ນັ້ນ ແຕ່ໃນຂະນະທີ່ຫຼາຍໝື່ນຄົນ ກຳລັງຫລົບໜີອອກ ຈາກນະຄອນ ຫຼວງ Asuncion ຂອງປາຣາໄກວ ຢູ່ນັ້ນ ປະຊາຊົນບາງສ່ວນ ທີ່ ອາໄສຢູ່ໃກ້ກັບແມ່ນ້ຳຂອງປາຣາໄກວ ທີ່ກຳລັງສູູງຂຶ້ນນັ້ນ ແມ່ນຕ້ອງໄດ້ຢູ່ກັບທີ່ ທ້າວ Francisco Rodriguez ເວົ້າວ່າ ປະທານາທິບໍດີ ປາຣາໄກວ ທ່ານ Horacio Cartes ໄດ້ປະກາດພາວະສຸກເສີນ ໃນນະ ຄອນຫຼວງ ແລະ ຂົງເຂດໃກ້ຄຽງຫຼາຍແຫ່ງ ພົນລະເມືອງບາງສ່ວນ ກ່າວວ່າ ນ້ຳຖ້ວມເປັນບັນຫາຫຍຸ້ງຍາກ ສຳລັບພວກຜູ້ເຖົ້າ ທ້າວ Carlos Bogarin ພົນລະເມືອງຜູ້ປະສົບໄພນ້ຳຖ້ວມ ເວົ້າວ່າ ຕົກມາເຖິງຄໍ່າຄືນວັນເສົາວານນີ້ ກໍບໍ່ໄດ້ມີລາຍງານເຖິງການລົ້ມຕາຍໃດໆ